Las Vegas (New Mexico)

Las Vegas on San Miguelin piirikunnan pääkaupunki New Mexicon osavaltiossa Yhdysvalloissa. Las Vegasissa on monipuolinen ja omaperäinen taide- ja kulttuuritarjonta.http://visitlasvegasnm.com Las Vegasista on matkaa Denveriin 525 km, Albuquerqueen 196 km ja Sante Fehen 105 km. == Historia == Las Vegas perustettiin vuonna 1835. "Las Vegas" tarkoittaa suomeksi "niityt". Kaupunki rakennettiin perinteiseen espanjalaiseen siirtomaatyyliin. Yksikerroksiset savitiilestä rakennetut talot ympäröivät keskusaukiota (plaza). Kaupunki oli alussa linnoitus apassien hyökkäyksiä vastaan.http://www.legendsofamerica.com/nm-lasvegas.html Melko pian sen jälkeen kun San Miguel del Bado perustettiin 1794 uudisasukkaat ja viranhaltijat näkivät sieltä pohjoiseen sijaitsevan Rio Gallina -joen lähistön tasankomaat laajentumiskohteena. Niinpä vuonna 1821 Luis María C. de Baca anoi maanluovutusta Las Vegas Grandesista ("suuret niityt"); hänen anomukseensa suostuttiin kaksi vuotta myöhemmin. Kun rautatie rakennettiin 1879, Las Vegas alkoi kehittyä kolmeksi kaupungiksi: West Las Vegas tai Old Town sijaitsi Gallinas-joesta länteen; East Las Vegas, jonka rautatie synnytti, sijaitsi joesta itään; sekä Upper Town -niminen esikaupunkialue. Kulttuurierot johtivat voimakkaisiin kilpailutilanteisiin itäisen, valtaosaltaan euroamerikkalaisen East Las Vegasin ja läntisen, merkittävästi espanjalaisen (engl. hispanic) West Las Vegasin välillä.Robert Julyan: The Place Names of New Mexico (1998), s. 200 Las Vegas on tunnettu siitä, että siellä asui, työskenteli tai vieraili useita Villin lännen kuuluisia hahmoja, kuten Doc Holliday ja hänen puolisonsa Big Nose Kate, Jesse James, Billy the Kid, Wyatt Earp, Handsome Harry the Dancehall Rustler, Mysterious Dave Mather, Hoodoo Brown ja Vicente Silva. Historioitsija Ralph Emerson Twitchell kirjoitti: "Ei ollut toista kaupunkia, joka asutti yhtä huonomaineista desperadojen ja lainsuojattomien joukkoa kuin Las Vegas."http://legendsofamerica.comPhil T. Archuletta & Sharyl S. Holden. Traveling New Mexico: A Guide to the Historical and State Park Markers (2004), s. 272http://plazahotellvnm.com/my-las-vegas/history/ == Väestö == Kaupungin väkiluku on noin 14 000 (2013). Latinoja (mitä tahansa rotua; alkuperä espanjankielisessä Latinalaisessa Amerikassa tai Espanjassahttp://census.gov/prod/cen2010/briefs/c2010br-04.pdf) on 80,5% (2010).http://quickfacts.census.gov/qfd/states/35/3539940.html == Maantiede == Kaupungin pinta-ala on 19,5 km² ja se sijaitsee 1 961 metriä merenpinnan yläpuolella Suurten tasankojen ja Kalliovuorten yhtymäkohdassa. Gallinas River -joki virtaa kaupungin lähistöllä.http://www.britannica.com/EBchecked/topic/330843/Las-VegasKaupungin läpi virtaa Gallinas Creek -niminen joki, joka haarautuu kahdeksi kaupungin keskustassa. Kesät ovat kuumia, talvet viileitä. Korkein mitattu lämpötila on 42 °C (2008) ja alin −36 °C (1990).http://weather.com Santa Fe National Forest, joka tarjoaa kalastus- ja retkeilymahdollisuuksia, sijaitsee kaupungin lähellä, kuten myös Las Vegas National Wildlife Refuge. == Nähtävyydet == Las Vegasissa on yli 900 rakennusta, jotka on rekisteröity suojelunarvoisten historiallisten kohteiden listalle (engl. National Register of Historic Places).http://www.lasvegasnewmexico.com/#!lvsm-chamber/c7gz Eräitä merkittäviä kohteita ovat: * Dr H.J. Mueller House (1881) * Plaza Hotel (1881) * Old City Hall (1892) * Louis Fort House (1895) * Masonic Temple (1895) * La Castaneda Hotel (1898) * Carnegie Library (1903) * El Fidel Hotel (1923) == Kuvia == Plaza Hotel Las Vegas NM.jpg|Plaza Hotel El Fidel Hotel Las Vegas NM 1.JPG|El Fidel Hotel Castaneda Hotel, Las Vegas NM.jpg|Castaneda Hotel Old Las Vegas Post Office, Las Vegas NM.jpg|Entinen postitoimisto Bridge Street, Las Vegas NM.jpg|Bridge Street Stern and Nahm, Bridge Street, Las Vegas NM.jpg|Stern and Nahm, Bridge Street Douglas Avenue, Las Vegas NM.jpg|Douglas Avenue Fire Station, Las Vegas NM.jpg|Paloasema Douglas Avenue School, Las Vegas NM.jpg|Douglas Avenue School Taichert Building, Las Vegas NM.jpg|Taichert Building == Lähteet == Luokka:New Mexicon kaupungit